**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANO 2016 M. PATVIRTINIMO IR JO ĮGYVENDINIMO KOORDINATORIAUS PASKYRIMO**

2016 m. vasario d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi ir atsižvelgdama į Lietuvos Respublikos švietimo ir mokslo ministro 2014 m. spalio 9 d. įsakymu Nr. V-893 patvirtintą Neformaliojo suaugusiųjų švietimo plėtros 2014-2016 metų veiksmų planą, Šilutės rajono savivaldybės taryba n u s p r e n d ž i a:

1.  Patvirtinti Šilutės rajono savivaldybės neformaliojo suaugusiųjų švietimo ir tęstinio mokymosi veiksmų planą 2016 metams ([pridedama](SVI04planasKR.docx)).

2.  Paskirti Šilutės rajono savivaldybės neformaliojo suaugusiųjų švietimo ir tęstinio mokymosi veiksmų plano įgyvendinimo koordinatoriumi Šilutės jaunimo ir suaugusiųjų mokymo centro direktoriaus pavaduotoją Laimą Navickienę.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-02-

Virgilijus Pozingis

2016-02-03

Dalia Bernotienė

2016-02-03

Vita Stulgienė

2016-02-02

Parengė

Birutė Tekorienė

2016-02-02

**ŠILUTĖS RAJONO SAVIVALDYBĖS ADMINISTRACIJOS**

ŠVIETIMO skyriuS

**AIŠKINAMASIS RAŠTAS**

**DĖL TARYBOS SPRENDIMO** „**DĖL ŠILUTĖS RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANO 2016 M. PATVIRTINIMO IR JO ĮGYVENDINIMO KOORDINATORIAUS PASKYRIMO“PROJEKTO**

 2016-02-02

Šilutė

|  |
| --- |
| **1. Parengto projekto tikslai ir uždaviniai.** |
| Patvirtinti Šilutės rajono savivaldybės neformaliojo suaugusiųjų švietimo ir tęstinio mokymosi veiksmų planą 2016 metams ir plano įgyvendinimo koordinatorių. |
| **2. Kaip šiuo metu yra sureguliuoti projekte aptarti klausimai.** |
|  |
| [Lietuvos Respublikos neformaliojo suaugusiųjų švietimo ir tęstinio mokymosi įstatymo](http://192.168.0.97:7777/litlex/ll.dllhttp%3A/192.168.0.97%3A7777/litlex/ll.dllhttp%3A/192.168.0.97%3A7777/litlex/ll.dllhttp%3A/192.168.0.97%3A7777/litlex/ll.dll) 8 straipsnio „Neformaliojo suaugusiųjų švietimo ir tęstinio mokymosi planavimas“ 2 dalis numato, kad savivaldybės taryba, atsižvelgdama į švietimo ir mokslo ministro patvirtintą Neformaliojo suaugusiųjų švietimo ir tęstinio mokymosi plėtros programos įgyvendinimo veiksmų planą ir savivaldybės gyventojų, darbdavių, kitų socialinių partnerių poreikius, tvirtina savivaldybės neformaliojo suaugusiųjų švietimo ir tęstinio mokymosi veiksmų planą. Minėtas įstatymo straipsnis numato paskirti plano įgyvendinimo koordinatorių.Veiksmų plano tikslas – plėtoti ir tobulinti Šilutės rajono savivaldybės neformaliojo suaugusiųjų švietimo sistemą, sudarant sąlygas suaugusiųjų asmenų socialinei ir darbinei įtraukčiai, aktyviam pilietiškumui ir asmeniniam tobulėjimui.Teikiamame sprendimo projekte siūlome patvirtinti Šilutės rajono savivaldybėsneformaliojo suaugusiųjų švietimo ir tęstinio mokymosi veiksmų planą 2016 metams, kuris parengtas atsižvelgus į Neformaliojo suaugusiųjų švietimo plėtros 2014–2016 metų veiksmų planą, patvirtintą [Lietuvos Respublikos švietimo ir mokslo ministro 2014 m. spalio 9 d. įsakymu Nr. V-893.](http://192.168.0.97:7777/litlex/ll.dllhttp%3A/192.168.0.97%3A7777/litlex/ll.dllhttp%3A/192.168.0.97%3A7777/litlex/ll.dllhttp%3A/192.168.0.97%3A7777/litlex/ll.dll) Rengiant šį planą, siūlymus pateikė profesinės mokyklos, kultūros ir švietimo įstaigos, Darbo birža, muziejus, biblioteka ir kt.**3. Kokių pozityvių rezultatų laukiama.**Įgyvendinus Šilutės rajono savivaldybės neformaliojo suaugusiųjų švietimo ir tęstinio mokymosi veiksmų planą, bus sudarytos sąlygos suaugusiems asmenims įgyti bendrąją kompetenciją bei formuoti jos teigiamas mokymosi visą gyvenimą nuostatas, plėtojant neformaliojo švietimo galimybes, bus sudarytos palankios mokymosi visą gyvenimą paslaugų plėtros sąlygos profesinio mokymo įstaigose, kultūros centruose, švietimo įstaigose ir kt. |
|  |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nebus. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Nėra. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projekto rengėjo nuomone, antikorupcinio vertinimo nereikia. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
|  |
| Papildomų lėšų iš Savivaldybės biudžeto 2016 m. nereikia. **8. Projekto autorius ar autorių grupė.** |
| Švietimo skyriaus vedėja Birutė Tekorienė. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**Suaugusiųjų švietimas. |
| **10. Kiti, autorių nuomone, reikalingi pagrindimai ir paaiškinimai.** |
| Nėra. |

Skyriaus vedėja Birutė Tekorienė